Document ID: 31985R1449

*****
ΚΑΝΟΝΙΣΜΟΣ (ΕΟΚ) αριθ. 1449/85 ΤΗΣ ΕΠΙΤΡΟΠΗΣ
της 31ης Μαΐου 1985
που τροποποιεί τον κανονισμό (ΕΟΚ) αριθ. 1805/78 περί αποσύρσεως από τις οργανώσεις παραγωγών οπωροκηπευτικών των προϊόντων που δεν ανταποκρίνονται στους κανόνες εμπορίας αυτών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 15 παράγραφος 1 δεύτερο εδάφιο,
Εκτιμώντας:
ότι ο κανονισμός (ΕΟΚ) αριθ. 1805/78 της Επιτροπής (3) ορίζει τα προϊόντα και τους όρους με τους οποίους οι οργανώσεις παραγωγών μπορούν να αποφασίζουν να μη διαθέτουν προς πώληση προϊόντα σύμφωνα με τους κανόνες ποιότητας αλλά που δεν ανταποκρίνονται στους κανόνες εμπορίας τους οποίους έχουν εγκρίνει αυτές οι οργανώσεις προκειμένου να περιοριστεί ο όγκος της προσφοράς· ότι ο κανονισμός αυτός ορίζει, ειδικότερα, τις ελάχιστες απαιτήσεις στις οποίες πρέπει να ανταποκρίνονται τα αποσυρόμενα προϊόντα·
ότι ο κατάλογος των προϊόντων που περιλαμβάνονται στο παράρτημα ΙΙ του κανονισμού (ΕΟΚ) αριθ. 1035/72, για τα οποία οι ομάδες μπορούν να αποσύρουν από την αγορά τις ποσότητες που δεν ανταποκρίνονται στους κανόνες εμπορίας αυτών, συμπληρώθηκε από τις μελιτζάνες και τα βερίκοκα και ότι έκτοτε θα πρέπει να συμπεριληφθούν τα εν λόγω προϊόντα στον κανονισμό (ΕΟΚ) αριθ. 1805/78 προκειμένου να επιτραπεί η εφαρμογή για τα προϊόντα αυτά των ιδίων παρεκκλίσεων από τις ποιοτικές προδιαγραφές σε θέματα διατηρήσεως και σημάνσεως·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1805/78 προστίθεται:
- στην πρώτη παύλα, «οι μελιτζάνες» μετά από «τα εσπεριδοειδή» ,
- στη δεύτερη παύλα, «τα βερίκοκα» μετά από «τις επιτραπέζιες σταφυλές».
Άρθρο 2
Ο παρών κανονισμός αρχίζει να ισχύει την 1η Ιουνίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1985.

Labels: 2
3
17
6